Toshkent metropolitenining Yunusobod yo‘nalishida ro‘y bergan yer o‘pirilishi oqibatida halok bo‘lganlar soni 4 nafarni tashkil etmoqda. Favqulodda vaziyatlar vazirligi hududda olib borilayotgan qidiruv-qutqaruv ishlari davomida yana bir kishining jasadi chiqarib olingani va uning shaxsi aniqlangani haqida ma’lumot berdi. «Ayni paytda qidiruv-qutqaruv ishlari natijasida tuproq ostidan to‘rtinchi fuqaroning jasadi olib chiqildi va uning shaxsi aniqlandi:  A.Diyorov – 1986 yilda tug‘ilgan.  Hodisa sabablari va oqibatlarini o‘rganish va bartaraf qilish ishlari davom etmoqda», deyiladi vazirlik xabarida. Bundan avvalroq vazirlik hodisa oqibatida halok bo‘lgan uch kishining shaxsiga aniqlik kiritgandi: O.Abdullayev, 1989 yilda tug‘ilgan;  J.Ravshanov, 1989 yilda tug‘ilgan;  D.Abdullayev, 1999 yilda tug‘ilgan.